அவள் பிரிந்த செய்தி என் இதயத்துக்கு தெரியாமலேயே போகட்டும்.  - காதல் தோல்வி கவிதைகள்

மரணத்துக்கு பின்தான் நரகத்தின் வேதனை தெரியும் என்பார்கள் ஆனால் நான் இப்போதே நரகத்தின் வேதனையை அனுபவிக்கிறேன் அவளது பிரிவால். 
 என்னை பின் தொடரும் நிழல்களின் பொய்வேஷம் தெரியாமலேயே பின்தொடர்கிறது அவளின் நினைவுகள். 
 மறந்து விடலாம் என்று நினைத்தாலும் என்னை சுற்றி இருக்கும் சில அவளது நினைவுகள் ஓயாமல் என்னை கொள்ளாமல் கொன்று தின்று கொண்டிருக்கிறது. 
 அவள் பிரிவை தாங்கி கொள்ள முடியாமல் தனக்கு தானே பல கேள்விகளை தொடுக்கிறது மனசு ஆனால் விடை கண்டறிய அவள் அருகில் இல்லை. 
 மனதில் இழக்க கூடாத ஒன்றை இழந்த வலி 
  நிமிடத்திற்கு நிமிடம் வேதனையின் உச்சம். 
  அவளின் மனதை விட என் கண்கள்தான் என்னை 
  முழுவதாய் அறிந்திருந்தது 
  என் கண்களின் உப்பு கரைசலும் தீர்ந்துபோனது 
  அவளுக்காக அழுது அழுது. 
 காதல் தோல்விக்கு மரணம் தான் முடிவு என்று 
  மரணிக்க முடிவெடுத்தாலும் அவளது நினைவுகள் 
  மரணத்தையும் வெறுக்க செய்கிறது நீ இல்லாமல் அவள் வாழ்கிறாள் நீயும் அவள் இல்லாமலேயே வாழ்ந்து விடு என்று. 
 காலத்தின் வேகத்தில் நாட்களும் நிகழ்வுகளும் வேகமாக மாறிக்கொண்டே இருக்கிறது 
  ஆனால் என்றுமே மாறாமல் அவள் நினைவுகள் அப்படியேதான் இருக்கிறது எனக்குள். 
 அவள் என்னை பிரிந்தது தெரியாமல் என் இதயம் 
  இன்றும் துடித்துக்கொண்டே இருக்கிறது ஒவ்வொரு துடிப்பிலும் அவளை நினைவுபடுத்திக்கொண்டே. 
  அவள் என்னை பிரிந்த செய்தி என் இதயத்துக்கு தெரியாமலேயே போகட்டும் தெரிந்தால் துடிப்பதை நிறுத்திவிடும். 
  அவளையே நினைத்து வாழும் என் அழகான இதயமாவது நீடுடி வாழட்டும் அவளது நினைவுகளுடன் என்றும்.